# స్కూలుకి వెళ్లడానికి సిద్ధం కావడం

స్కూలుకి వెళ్లడం అన్నది చిన్నారులకు మరియు కుటుంబాలకు గొప్ప మార్పుగా ఉంటుంది. కొత్త మనుషులు, ప్రాంతాలు, దినచర్యకి అలవాటు పడడం ఉత్తేజంగా  మరియు సవాలుగా ఉంటుంది. మీ చిన్నారి చక్కగా స్కూలుకి వెళ్లడంలో సహాయపడడానికి మీరు చాలా చేయగలరు.

## స్కూలుకి చక్కగా వెళ్లడమంటే ఏమిటి?

కుటుంబాలు మరియు సంరక్షకులు చిన్నారుల తొలి ఉపాధ్యాయులుగా ఉంటారు. మీ ఇంటి దగ్గర మీ చిన్నారితో చేయించేవి వారిని స్కూలుకి సిద్ధపరచడానికి మరియు వారి అభ్యాసం, అభివృద్ధికి సహాయపడతాయి. మీ చిన్నారి అభ్యాసం మరియు అభివృద్ధిని **ఆట** ద్వారా బలపర్చడం మెరుగైన మార్గంగా ఉంటుంది.

స్కూలుకి చక్కగా వెళ్లడమన్నది చిన్నారులు బాగుగా నేర్చుకోవడానికి మరియు సంతోషంగా ఉంచడానికి సహాయపడుతుంది. మరియు చిన్నారులు స్కూలులో సంతోషంగా ఉన్నప్పుడు, వారు నేర్చుకోవడాన్ని కొనసాగిస్తారు. మీ చిన్నారి స్కూలు మీ చిన్నారి వ్యక్తిగత అవసరాలను అవసరమైతే అదనపు మద్దతుతో తీర్చడానికి గట్టిగా కృషి చేస్తుంది. చిన్నారులు స్కూలులో కుదురుకొని మరియు సురక్షితంగా, విశ్వాసంతో, అనుసంధానమయ్యేలా సహాయపడే పనులు చేయడం ద్వారా మీరు కూడా మీ చిన్నారికి మద్దతివ్వవచ్చు.

## ఇంటి వద్ద ఆటలాడడం మరియు నేర్చుకోవడం

మీ చిన్నారి నేర్చుకోవడానికి ఆట అన్నది మెరుగైన మార్గంగా ఉంటుంది. ఆటలాడడం అన్నది గణితంలో గుణించడం, వేర్పరచడం, గ్రూపు చేయడం, కొలవడం వంటి జీవితకాల నైపుణ్యాలను అభివృద్ధి చేస్తుంది. ఆటలాడడం అన్నది మీ చిన్నారి ప్రకృతి మరియు సైన్సును కనుగొనడంలో సహాయపడుతుంది. వారిని సృజనాత్మకంగా ఉండనివ్వండి. మీ చిన్నారు అడుకుంటున్నప్పుడు, వారు ఉద్వేగాల గురించి కూడా నేర్చుకుంటారు మరియు వారి భాష మరియు అక్షరాస్యత నైపుణ్యాలను వృద్ధి చేసుకుంటారు. ఇంటి వద్ద మీరు చేయగలిగే విషయాలను ఇక్కడ ఇస్తున్నాము:

* **అనుదిన కార్యకలాపాలు:** వంటి చేయడం, టేబులు సిద్ధం చేసి, శుభ్రం చేయడం, ఉతకడానికి ఏరడం, దుస్తులు మరియు బొమ్మలను విడిగా ఉంచడం మరియు మొక్కలు, పెంపుడు జంతువుల పట్ల శ్రద్ధగా ఉంచే రోజువారీ కార్యకాలాపాల ద్వారా చిన్నారులు నేర్చుకుంటారు. ఇటువంటి ప్రశ్నలు అడగడం ద్వారా మీ చిన్నారి నేర్చుకోవడానికి మీకు సహాయపడవచ్చు ‘*మీకు ఎన్ని కప్పులు పిండి అవసరం అవుతుంది?*’ లేదా ‘*మ్యాచ్‌ అయ్యే సాక్స్‌ నీవు కనుగొనగలవా?*’
* **క్రీడలు:** యునో, స్నాప్‌, మెమోరి, ఐ స్పై మరియు హైడ్‌ అండ్‌ సీక్‌ వంటి తేలికైన ఆటలు ఆడడంతో మీ చిన్నారి నేర్చుకోవడానికి సహాయపడతాయి మరియు వంతులు తీసుకోవడంలో వారికి బోధిస్తాయి.
* **బ్లాకులు నిర్మించడం:** లెగో, చెక్కు బ్లాకులు లేదా కార్డుబోర్డు బాక్సులతో బ్లాకులను నిర్మించడం మీ చిన్నారులలో ఉత్తమమైన మోటారు నైపుణ్యం అభివృద్ధి చెందుతుంది మరియు మీ చిన్నారి సృజనాత్మకంగా సమస్యలు పరిష్కరించగలడు.
* **కళలు మరియు చేతి వృత్తులు**: కళలు మరియు చేతి వృత్తుల కార్యకలాపాలు కూడా సృజనాత్మకతను ప్రోత్సమిస్తాయి మరియు సమస్య పరిష్కరించే మరియు ఉత్తమమైన మోటారు నైపుణ్యాలను ప్రోత్సహిస్తాయి.
* **వస్త్రధారణ**: పాత బట్టలు ధరించి, భిన్నమైన పాత్రలలో కనిపించినట్లుగా చేయడం సృజనాత్మకత మరియు భాషా నైపుణ్యాలను వృద్ధి చేస్తుంది.
* **సంగీతం, కథలు మరియు నృత్యం:** చదవడం, కథలు చెప్పడం, సంగీతం వింటూ నృత్యం చేయడం, మరియు ఇంటి చుట్టూ లేదా పెరట్లో వస్తువులను కనిపెట్టే ‘ట్రెజర్‌ హంట్‌’వంటివన్ని మీ చిన్నారి భాషా నైపుణ్యాలను వృద్ధి చేస్తాయి.
* **ఆరుబయట ఆట:** నడవడం, ఎక్కడం, బైక్‌ లేదా స్కూటరు నడపడం, క్రీడా మైదానానికి వెళ్లడం, క్యూబిస్‌ నిర్మించడం, బాల్‌ విసరడం, పట్టుకోవడం, టెన్నీస్‌ రాకెట్‌ లేదా సాఫ్ట్ రాకెట్‌ బ్యాట్‌తో సాఫ్ట్‌ బాల్స్‌ కొట్టడం, మురికి మరియు బురదలో తవ్వడం - ఇవన్నీ మీ చిన్నారి నేర్చుకోవడానికి ఎదగడానికి సహాయపడతాయి.
* **పరిశోధన మరియు ప్రశ్నలను అడగడం:** మీ చిన్నారి ఆడుకుంటున్నప్పుడు, ఇలాంటి ప్రశ్నలు అడగండి *‘నీవు వివరించగలవా…?*’, ‘*అలా అయితే ఏమవుతుందో అని ఆశ్చర్యపోతున్నా…?*’, *‘ఆ ప్రశ్నకు నీవెలా సమాధానం చెబుతావు ...?’*
* **దినచర్యలు:** ప్రతి రోజూ అదే సమయంలో చేసే పనులతో మీ చిన్నారి ఏమి ఆశించాలో తెలుసుకోనిస్తాయి మరియు వారి భావాలను నిర్వహించడానికి సహాయపడతాయి. దినచర్యలు అన్నవి మీ చిన్నారి స్కూలుకి అలవాటు పడడానికి సహాయపడతాయి. ప్రత్యేకించి నిద్రించే సమయంలోని దినచర్యలో ఇవి ముఖ్యంగా ఉంటాయి, ఉదాహరణకి: డిన్నర్‌ చేసి స్నానం చేయడం, పైజామా వేసుకోవడం, పళ్లు తోముకోవడం, పుస్తకాలు చదవడం మరియు అప్పుడు నిద్రకు ఉపక్రమించడం.

## తెలిసిన ప్రాంతంగా స్కూలును చేయడం

‘స్కూలుకి సిద్ధపడడం’ అన్నది అకడమిక్‌ అభ్యాసం కాదు, అయితే అది స్కూలు ఎలా ఉంటుందో అర్థం చేయించడం మరియు సానుకూల అంచనాలకు సంబంధించినది. మీ చిన్నారికి మీరు సహాయపడే విషయాలు కొన్ని ఇక్కడ ఉన్నాయి:

* మారడానికి మీ చిన్నారి కిండర్ట్‌గార్టెన్‌ లేదా స్కూలు అందించే ఏవైనా స్కూలు కార్యక్రమాలలో పాల్గొనడం.
* స్కూలుకి వెళ్లి రావడం ప్రాక్టీసు చేయడం.
* అదే స్కూలుకి వెళుతున్న ఇతర చిన్నారులతో మీ చిన్నారిని అడుకోనివ్వడం.
* దుస్తులు ఎలా వేసుకోవాలి, ఎలా టాయిలెట్‌కి వెళ్లాలి, వారి చేతులు ఎలా కడుక్కోవాలి, సన్‌స్ర్కీన్‌ ఎలా వేసుకోవాలి, వారి స్కూలు బ్యాక్‌ సిద్ధం చేసుకొని తీసుకెళ్లాలి వంటివి మీ చిన్నారికి నేర్పించడం ద్వారా వారిలో స్వంత ప్రవర్తనను ప్రోత్సహించండి.
* స్కూలుకి వెళ్లడం గురించి మాట్లాడండి. మీ చిన్నారి స్కూలు గురించి ఉత్తేజితుడు కానివ్వండి మరియు వారికున్న ఏ చింతల గురించైనా మాట్లాడనివ్వండి.
* స్కూలుకి వెళ్లడ గురించి పుస్తకాలు చదివించండి లేదా కథలు చెప్పండి.
* స్కూలు తరువాత ఏమి జరుగుతుందో ప్రాక్టీసు చేయండి, దీని గురించి మాట్లాడండి.
* స్కూలు ప్రారంభం మరియు ముగింపు వేళలను తనిఖీ చేయడం ద్వారా పికప్‌ చేసుకోవడానికి, వదిలి రావడానికి మరియు మీ చిన్నారిని ఎక్కడ వదిలిపెట్టి, తీసుకురావాలో తెలుసుకోవడానికి సిద్ధపడండి.
* మీకు వీలైతే, ఉపాధ్యయుడి పేరు ఉపయోగించడం మొదలు పెట్టండి.

## మీ చిన్నారి కిండర్‌గార్టెన్‌ ఎలా సహాయపడుతుంది

కిండర్‌గార్టెన్‌ కూడా స్కూలుకి వెళ్లడం సిద్ధపడడానికి సహాయపడుతుంది. కిండర్‌గార్టెన్‌లో, స్నేహితులను చేసుకొని, ఇతరులతో ఆడుకొని పని చేయడం ద్వారా చిన్నారులు నైపుణ్యాలు వృద్ధి చేసుకుంటారు.

మీ చిన్నారి కిండర్‌గార్టెన్‌ ఉపాధ్యయుడు మీ చిన్నారి కిండర్‌గార్టెన్‌ నుంచి స్కూలుకి వెళ్లడానికి ఇది రాయడం ద్వారా సహాయపడతారు **పరివర్తన అభ్యాసరం మరియు అభివృద్ధి ప్రకటన (పరివర్తన ప్రకటన)**. మీ చిన్నారి భవిష్యత్‌ స్కూలుకి పరివర్తన ప్రకటన ఇవ్వబడుతుంది. ఇది మీ చిన్నారి సామర్థ్యాలు, బలాలు, మరియు ఆసక్తులను మరియు వారెలా ఉత్తమంగా నేర్చుకోగలరో వివరిస్తుంది. మీ చిన్నారి పరివర్తన ప్రకటనను భర్తీ చేయడంలో సహాయపడడానికి మిమ్మల్ని అడుగుతారు, మరియు మీ చిన్నారి కూడా వారి ఆలోచనలు మరియు భావనలను పంచుకోవచ్చును.

పరివర్తన ప్రకటన గురించిన తదుపరి సమాచారం కోసం, దయచేసి డిపార్ట్‌మెంట్‌ యొక్క వెబ్‌సైట్‌ను సందర్శించండి (దిగువ చూడండి).

## మరింత తెలుసుకోండి

* [స్కూలుకి వెళ్లడానికి చిట్కాలు (education.vic.gov.au)](https://www.education.vic.gov.au/parents/going-to-school/Pages/tips-starting-school.aspx)
* [కిండర్‌గార్టెన్‌ నుంచి స్కూలుకి మారడం (education.vic.gov.au)](https://www.education.vic.gov.au/parents/learning/Pages/moving-to-school.aspx)
* [స్కూలును ఎలా ఎంచుకోవాలి, నమోదు చేసుకోవాలి (education.vic.gov.au)](https://www.education.vic.gov.au/parents/going-to-school/Pages/choose-enrol-school.aspx)
* [స్కూలుకి వెళ్లడంl: మీ చిన్నారిని సిద్ధం చేయడం | చిన్నారుల నెట్‌వర్క్‌ పెంపొందించడం](https://raisingchildren.net.au/school-age/school-learning/school-choosing-starting-moving/starting-school)
* [స్కూలుకి ఒక ఆరోగ్యవంతమైన ప్రారంభం - మెరుగైన అరోగ్యవంతమైన మార్గం](https://www.betterhealth.vic.gov.au/campaigns/a-healthy-start-to-school)
* [కుటుంబాల కోసం స్కూలు వనరులకు పరివర్తన (education.vic.gov.au)](https://www.education.vic.gov.au/childhood/professionals/learning/Pages/family.aspx#link87)